LT
L 314/14
Europos Sąjungos oficialusis leidinys
2022 12 6
Atlikdamas pirmoje pastraipoje nurodytas studijas, centras taip pat naudojasi kitais svarbiais duomenimis, pvz., apie aplinkos bei socialinius ir ekonominius veiksnius. 3a.
Centras gali naudotis savo ištekliais ir etaloninėmis laboratorijomis, kad galėtų atlikti lauko tyrimus, rinkti duomenis ir juos analizuoti, kad padėtų atitinkamoms nacionalinėms institucijoms rinkti patikimus duomenis.“; c) 4 dalis pakeičiama taip: „4.
Atsižvelgdamas į patariamojo forumo nuomonę centras konsultuojasi su SSK, Komisija ir kitomis atitinkamomis Sąjungos įstaigomis ar agentūromis mokslinių tyrimų ir visuomenės sveikatos studijų planavimo ir prioritetų nustatymo klausimais.“; 8)
7 straipsnis pakeičiamas taip: „7 straipsnis Mokslinių nuomonių teikimo tvarka 1.
Centras teikia mokslinę nuomonę jo įgaliojimams priklausančiais klausimais:
a) visais atvejais, kai Sąjungos teisės aktuose nustatyta, kad reikia konsultuotis su centru; b) Europos Parlamento arba valstybės narės prašymu; c) Komisijos, SSK ar EMA prašymu ir d) savo iniciatyva. 2.
Kartu su 1 dalyje nurodytais prašymais pateikti mokslinę nuomonę išsamiai paaiškinamas nagrinėtinas mokslinis klausimas ir nurodoma atitinkama jo svarba Sąjungai, ir pateikiama pakankamai su tuo klausimu susijusios bendrosios informacijos.
Jei mokslinėse nuomonėse daugiausia dėmesio skiriama konkrečiai valstybei narei, prireikus atitinkama valstybė narė turi turėti galimybę prisidėti ekspertinėmis žiniomis. 3.
Centras užtikrina, kad jis galėtų numatyti, kada bus pateikiami prašymai pateikti mokslines nuomones, ir į juos greitai reaguoti, kad mokslines nuomones pateiktų per abipusiai sutartą laikotarpį.
Centro mokslinės nuomonės turi būti prieinamos politikos formuotojams ir jie jomis turi galėti naudotis. 4.
Kai skirtingi prašymai pateikiami tuo pačiu klausimu arba kai prašymas pateikiamas nesilaikant 2 dalies, centras, pasikonsultavęs su prašymą pateikusia institucija, komitetu, agentūra arba valstybe nare, gali atsisakyti pateikti mokslinę nuomonę arba pasiūlyti pataisyti tą prašymą.
Jei atsisakoma patenkinti prašymą, centras prašymą pateikusiai institucijai, komitetui, agentūrai arba valstybei narei nurodo atsisakymo priežastis. 5.
Kai Centras jau yra pateikęs mokslinę nuomonę prašyme nurodytu konkrečiu klausimu ir padaro išvadą, kad nėra mokslinio pagrindo, kuris pateisintų pakartotinį to klausimo nagrinėjimą, tokią išvadą grindžianti informacija perduodama prašymą pateikusiai institucijai, komitetui, agentūrai arba valstybei narei. 6.
Centro vidaus taisyklėse nustatomi reikalavimai dėl mokslinės nuomonės pateikimo formos, aiškinamosios bendrosios informacijos ir nuomonės skelbimo skaidrumo taisyklių.“; 9)
8 straipsnis pakeičiamas taip: „8 straipsnis Skubaus įspėjimo ir reagavimo sistemos (SĮRS) veikimas 1.
Centras remia Komisiją ir jai padeda administruodamas SĮRS pagal Reglamento (ES) 2022/2371 18 straipsnį ir kartu su valstybėmis narėmis užtikrindamas koordinuoto ir laiku vykdomo reagavimo į grėsmes sveikatai pajėgumus.
2.
Centras:
a) nagrinėja per SĮRS gautų pranešimų turinį; b) teikia informaciją, ekspertines žinias, konsultacijas, rengia mokymus ir atlieka rizikos vertinimus valstybėms narėms bei Komisijai ir c) užtikrina, kad SĮRS būtų veiksmingai ir efektyviai susieta su kitomis Sąjungos įspėjimo sistemomis.